CELEX: 32011R1320
Language: ro
Date: 2011-12-16 00:00:00
Title: Regulamentul de punere în aplicare (UE) nr. 1320/2011 al Consiliului din 16 decembrie 2011 privind punerea în aplicare a articolului 8a alineatul (1) din Regulamentul (CE) nr. 765/2006 privind măsurile restrictive împotriva Belarus

17.12.2011   
            
            
               RO
            
            
               Jurnalul Oficial al Uniunii Europene
            
            
               L 335/15
            
         REGULAMENTUL DE PUNERE ÎN APLICARE (UE) NR. 1320/2011 AL CONSILIULUI
   din 16 decembrie 2011
   privind punerea în aplicare a articolului 8a alineatul (1) din Regulamentul (CE) nr. 765/2006 privind măsurile restrictive împotriva Belarus
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 765/2006 al Consiliului din 18 mai 2006 privind măsurile restrictive împotriva Belarus (1), în special articolul 8a alineatul (1),
   întrucât:
   
               (1)
            
            
               La 18 mai 2006, Consiliul a adoptat Regulamentul (CE) nr. 765/2006 privind măsurile restrictive împotriva Belarus.
            
         
               (2)
            
            
               Având în vedere gravitatea situației din Belarus, ar trebui să fie incluse noi persoane în listele persoanelor fizice și juridice, a entităților și a organismelor care fac obiectul măsurilor restrictive, prezentate în anexa IA la Regulamentul (CE) nr. 765/2006,
            
         ADOPTĂ PREZENTUL REGULAMENT:
   Articolul 1
   Persoanele care figurează în anexa la prezentul regulament se adaugă pe lista prevăzută în anexa IA la Regulamentul (CE) nr. 765/2006.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 16 decembrie 2011.
      
         
            Pentru Consiliu
         
         
            Președintele
         
         T. NALEWAJK
      
   
   
      (1)  JO L 134, 20.5.2006, p. 1.
   
      ANEXĂ
      
         
            Persoanele menționate la articolul 1
         
         
                      
                  
                  
                     Nume
                     Transcriere din ortografia belarusă
                     Transcriere din ortografia rusă
                  
                  
                     Nume (ortografia belarusă)
                  
                  
                     Nume (ortografia rusă)
                  
                  
                     Locul și data nașterii
                  
                  
                     Funcția
                  
               
                     „1.
                  
                  
                     Bandarenka Siarhei Uladzimiravich
                     Bondarenko Sergei Vladimirovich (Bondarenko Serghei Vladimirovici)
                  
                  
                     Бандарэнка Сяргей Уладзiмiравiч
                  
                  
                     Бондаренко Сергей Владимирович
                  
                  
                     Adresa: Departamentul justiției din administrația districtului Pervomaysky (Pervomaiski) Chornogo K. 5 biroul 417
                     Tel.: +375 17 2800264
                  
                  
                     Judecător la tribunalul districtual Pervomaiski din Minsk. La 24 noiembrie 2011 l-a condamnat pe Ales Byalyatski (Bialiațchi), unul dintre cei mai proeminenți apărători ai drepturilor omului, director al centrului belarus „Vyasna” pentru apărarea drepturilor omului, vicepreședinte al Federației Internaționale a Drepturilor Omului (FIDH). Procesul s-a desfășurat într-un mod care a reprezentat o încălcare evidentă a Codului de procedură penală.
                     Byalyatski (Bialiațchi) a activat în apărarea și oferirea de asistență celor care au suferit datorită represiunii care a urmat alegerilor din 19 decembrie 2010 și datorită acțiunilor severe întreprinse împotriva societății civile și a opoziției democratice.
                  
               
                     2.
                  
                  
                     Saikouski Uladzimir
                     Saikovski Vladimir
                  
                  
                     Сайкоўскi Уладзiмiр
                  
                  
                     Сайковский Владимир
                  
                  
                     Adresa: Departamentul justiției din administrația districtului Pervomaysky (Pervomaiski) Chornogo K. 5 biroul 417
                     Tel.: +375 17 2800264
                  
                  
                     Procuror la tribunalul districtual Pervomaiski din Minsk. S-a ocupat de procesul lui Ales Byalyatski (Bialiațchi), unul dintre cei mai proeminenți apărători ai drepturilor omului, director al centrului belarus „Vyasna” pentru apărarea drepturilor omului, vicepreședinte al Federației Internaționale a Drepturilor Omului (FIDH). Rechizitoriul prezentat de procuror în cadrul procesului a avut o motivație politică clară și iminentă și a constituit o încălcare evidentă a Codului de procedură penală.
                     Byalyatski (Bialiațchi) a activat în apărarea și oferirea de asistență celor care au suferit datorită represiunii care a urmat alegerilor din 19 decembrie 2010 și datorită acțiunilor severe întreprinse împotriva societății civile și a opoziției democratice.”